[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 2.7.2010

COM(2010)354 τελικό

ΕΚΘΕΣΗ ΤΗΣ ΕΠΙΤΡΟΠΗΣ

ΣΧΕΤΙΚΑ ΜΕ ΤΙΣ ΕΡΓΑΣΙΕΣ ΤΩΝ ΕΠΙΤΡΟΠΩΝ ΚΑΤΑ ΤΗ ΔΙΑΡΚΕΙΑ ΤΟΥ 2009

SEC(2010)806

ΕΚΘΕΣΗ ΤΗΣ ΕΠΙΤΡΟΠΗΣ

ΣΧΕΤΙΚΑ ΜΕ ΤΙΣ ΕΡΓΑΣΙΕΣ ΤΩΝ ΕΠΙΤΡΟΠΩΝ ΚΑΤΑ ΤΗ ΔΙΑΡΚΕΙΑ ΤΟΥ 2009

Σύμφωνα με το άρθρο 7 παράγραφος 4 της απόφασης 1999/468/EΚ του Συμβουλίου, της 28ης Ιουνίου 1999, (στο εξής η «απόφαση περί επιτροπολογίας»), η Επιτροπή δημοσιεύει την ετήσια έκθεση των εργασιών των επιτροπών για το 2009. H έκθεση περιλαμβάνει επισκόπηση των εξελίξεων στο σύστημα επιτροπολογίας, περίληψη των δραστηριοτήτων των επιτροπών, καθώς και συνοδευτικό έγγραφο με λεπτομερή στατιστικά στοιχεία για το έργο κάθε επιτροπής[1].

1. Επισκόπηση των πρόσφατων εξελίξεων στο σύστημα επιτροπολογίας

1.1. Εφαρμογή της μεταρρύθμισης της διαδικασίας επιτροπολογίας (απόφαση 2006/512/EΚ του Συμβουλίου για την τροποποίηση της απόφασης 1999/468/EΚ του Συμβουλίου)

1.1.1. Ευθυγράμμιση

H διαδικασία προσαρμογής με σκοπό την ευθυγράμμιση των υφιστάμενων βασικών πράξεων με τη νέα κανονιστική διαδικασία με έλεγχο (KΔE), η οποία θεσπίστηκε με την απόφαση 2006/512/EΚ του Συμβουλίου, συνεχίστηκε το 2009[2] με την έκδοση από το Ευρωπαϊκό Κοινοβούλιο και το Συμβούλιο των δύο κανονισμών «omnibus». Το «omnibus μέρος 2» εγκρίθηκε στις 11 Μαρτίου 2009 και το «omnibus μέρος 4» στις 18 Ιουνίου 2009. Οι κανονισμοί αυτοί συγκεντρώνουν και τροποποιούν 47 και 46 βασικές νομικές πράξεις αντιστοίχως. Εξάλλου, στο ψήφισμά του της 23ης Σεπτεμβρίου 2008, το Ευρωπαϊκό Κοινοβούλιο κάλεσε την Επιτροπή να υποβάλει προτάσεις για την ευθυγράμμιση 14 επιπλέον βασικών νομικών πράξεων. Η Επιτροπή εξέτασε ενδελεχώς τις πράξεις αυτές, αλλά δεν έκρινε σκόπιμο να υποβάλει προτάσεις για το σύνολό τους, διότι, μεταξύ άλλων, ορισμένες είχαν ήδη ευθυγραμμιστεί με άλλες πράξεις ή διότι, κατά την άποψη της Επιτροπής, οι εκτελεστικές αρμοδιότητες που περιλαμβάνουν δεν αποτελούν αντικείμενο της ΚΔΕ. Ως αποτέλεσμα της αξιολόγησης αυτής, στις 30 Μαρτίου 2009[3] η Επιτροπή ενέκρινε πρόταση για πέμπτο και τελικό κανονισμό omnibus ο οποίος θα καλύπτει δύο βασικές νομικές πράξεις. Η πρόταση αυτή κατέστη ωστόσο άνευ αντικειμένου με την έναρξη ισχύος της συνθήκης της Λισαβόνας.

1.1.2. Επιτροπολογία και διαφάνεια: το μητρώο και το αποθετήριο εγγράφων επιτροπολογίας

Δεδομένου ότι το νέο μητρώο επιτροπολογίας άρχισε να λειτουργεί την 1η Απριλίου 2008[4] πραγματοποιήθηκαν περαιτέρω βελτιώσεις. Οι βελτιώσεις αυτές επιτρέπουν την αποτελεσματικότερη εσωτερική λειτουργία του συστήματος και ενισχύουν τη διαφάνεια στο δημόσιο αποθετήριο. Μία από τις σημαντικότερες βελτιώσεις που πραγματοποιήθηκαν το 2009 όσον αφορά τη διαφάνεια είναι η μεγαλύτερη ακρίβεια κατά τα στάδια της διαδικασίας ενός σχεδίου μέτρου εφαρμογής. Σήμερα είναι δυνατό να προσδιοριστούν τα σχέδια μέτρων εφαρμογής τα οποία απέσυρε η Επιτροπή πριν υποβληθούν σε επίσημη ψηφοφορία της επιτροπής επιτροπολογίας.

1.2. Επιτρολολογία και η συνθήκη της Λισαβόνας

Η συνθήκη για τη λειτουργία της Ευρωπαϊκής Ένωσης (ΣΛΕΕ) περιλαμβάνει δύο διατάξεις οι οποίες συνεπάγονται ουσιώδεις τροποποιήσεις των διαδικασιών επιτροπολογίας. Οι διατάξεις αυτές αφορούν, αφενός, τα «οιονεί νομοθετικά μέτρα», τα οποία αναφέρονται ως «κατ’ εξουσιοδότηση πράξεις» (άρθρο 290), και, αφετέρου, απλά μέτρα εφαρμογής, τα οποία αναφέρονται ως «εκτελεστικές πράξεις » (άρθρο 291).

1.2.1. Κατ’ εξουσιοδότηση πράξεις

Τον Δεκέμβριο του 2009, η Επιτροπή εξέδωσε ανακοίνωση προ το Ευρωπαϊκό Κοινοβούλιο και το Συμβούλιο σχετικά με την εφαρμογή του άρθρου 290 της ΣΛΕΕ[5]. Αντικείμενο αυτής της ανακοίνωσης είναι να παρουσιαστούν οι απόψεις της Επιτροπής ως προς το πεδίο εφαρμογής αυτών των κατ’εξουσιοδότηση πράξεων, τον τρόπο με τον οποίο θα πρέπει να πλαισιωθούν οι εξουσιοδοτήσεις, για τις μεθόδους εργασίας που προτίθεται να ακολουθήσει η Επιτροπή κατά την προπαρασκευή της έκδοσης των κατ’εξουσιοδότηση πράξεων και, τέλος, τους όρους με τους οποίους θα μπορεί ο νομοθέτης να ασκεί έλεγχο στην άσκηση των εξουσιών που ανατίθενται στην Επιτροπή.

1.2.2. Εκτελεστικές πράξεις

Το άρθρο 291 τη ΣΛΕΕ καθιστά σαφές ότι, στις περιπτώσεις που απαιτούνται ενιαίες προϋποθέσεις για την εκτέλεση των νομικά δεσμευτικών πράξεων της Ένωσης, οι πράξεις αυτές αναθέτουν εκτελεστικές αρμοδιότητες στην Επιτροπή, ή, σε ειδικές περιπτώσεις δεόντως αιτιολογημένες, στο Συμβούλιο. Το Ευρωπαϊκό Κοινοβούλιο και το Συμβούλιο, αποφασίζοντας, μέσω κανονισμών, σύμφωνα με τη συνήθη νομοθετική διαδικασία θεσπίζουν εκ των προτέρων τους κανόνες και τις γενικές αρχές που αφορούν τους μηχανισμούς ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή.

Στις αρχές του 2010, η Επιτροπή υπέβαλε πρόταση για την έκδοση «κανονισμού επιτροπολογίας», ο οποίος θα θεσπίζει κανόνες και γενικές αρχές που αφορούν τους μηχανισμούς με τους οποίους τα κράτη μέλη ελέγχουν την από την Επιτροπή άσκηση των εκτελεστικών της αρμοδιοτήτων [6]. Ο κανονισμός θα αντικαταστήσει την «απόφαση για την επιτροπολογία», η οποία εκδόθηκε από το Συμβούλιο το 1999 και τροποποιήθηκε το 2006.

2. Επισκόπηση των δραστηριοτήτων

2.1 Αριθμός επιτροπών και συνεδριάσεων

Είναι σημαντικό να υπάρξει διαχωρισμός μεταξύ, αφενός, των επιτροπών επιτροπολογίας και, αφετέρου, άλλων φορέων, ιδιαίτερα των «ομάδων εμπειρογνωμόνων» που συστήνονται από την ίδια την Επιτροπή. Οι φορείς αυτοί παρέχουν τεχνογνωσία στην Επιτροπή κατά την προετοιμασία και την εφαρμογή της πολιτικής, ενώ οι επιτροπές επιτροπολογίας επικουρούν την Επιτροπή στην άσκηση των εκτελεστικών αρμοδιοτήτων οι οποίες της έχουν ανατεθεί με βασικές νομικές πράξεις. Η παρούσα έκθεση εστιάζεται αποκλειστικά στις επιτροπές επιτροπολογίας. Ο αριθμός των επιτροπών επιτροπολογίας υπολογίστηκε ανά τομέα δραστηριότητας στις 31 Δεκεμβρίου 2009 (βλ. πίνακα I ). Δίδονται επίσης, για λόγους σύγκρισης, τα στοιχεία για το προηγούμενο έτος (κατάσταση στις 31 Δεκεμβρίου 2008).

ΠΙΝΑΚΑΣ I – Συνολικός αριθμοσ επιτροπων

Τομέας Πολιτικής | 2008 | 2009 |

Γεωργία και Αγροτική Ανάπτυξη (AGRI) | 28 | 15 |

Ευρωπαϊκή Υπηρεσία Καταπολέμησης της Απάτης (OLAF) | 1 | 1 |

Προϋπολογισμός (BUDG) | 2 | 2 |

Εκπαίδευση και πολιτισμός (EAC) | 7 | 6 |

Απασχόληση, Κοινωνικές Υποθέσεις και Ίσες Ευκαιρίες (EMPL) | 5 | 5 |

Διεύρυνση (ELARG) | 3 | 3 |

Επιχειρήσεις και βιομηχανία (ENTR) | 34 | 39 |

Περιβάλλον (ENV) | 35 | 36 |

EuropeAid (AIDCO) | 8 | 7 |

Εξωτερικές σχέσεις (RELEX) | 3 | 4 |

Αλιεία και Θαλάσσιες Υποθέσεις (MARE) | 4 | 4 |

Υγεία και Καταναλωτές (SANCO) | 17 | 16 |

Ανθρωπιστική βοήθεια (ECHO) | 1 | 1 |

Τεχνολογία της Πληροφορίας (DIGIT) | 1 | 2 |

Κοινωνία της πληροφορίας και μέσα ενημέρωσης (INFSO) | 9 | 8 |

Εσωτερική Αγορά (MARKT) | 13 | 14 |

Δικαιοσύνη, Ελευθερία και Ασφάλεια (JLS) | 24 | 24 |

Περιφερειακή πολιτική (REGIO) | 1 | 1 |

Έρευνα (RTD) | 6 | 7 |

Στατιστική (ESTAT) | 9 | 10 |

Φορολογία και τελωνειακή ένωση (TAXUD) | 10 | 12 |

Εμπόριο (TRADE) | 12 | 10 |

Μεταφορές και Ενέργεια (TREN) | 36 | 39 |

ΣΥΝΟΛΟ: | 269 | 266 |

Οι επιτροπές επιτροπολογίας μπορούν να ταξινομηθούν ανάλογα με το είδος της διαδικασίας βάσει της οποίας λειτουργούν (συμβουλευτική διαδικασία, διαχειριστική διαδικασία, κανονιστική διαδικασία, κανονιστική διαδικασία με έλεγχο και διαδικασία διασφάλισης - βλ. πίνακα ΙΙ). Δεδομένου ότι ορισμένες επιτροπές εφαρμόζουν πολλαπλές διαδικασίες (που ποικίλλουν από την συμβουλευτική διαδικασία έως την κανονιστική διαδικασία, συμπεριλαμβανομένης της διαδικασίας διασφάλισης), έχουν διαχωριστεί από τις επιτροπές που λειτουργούν με βάση μία μόνο διαδικασία.

ΠΙΝΑΚΑΣ II - Αριθμός επιτροπών αναλογα με τη διαδικασια με την οποια λειτουργουν (2009)

Είδος διαδικασίας | ΣΥΝΟΛΟ |

Συμβουλευτική | Διοίκηση | Κανονιστική | Κανονιστική με έλεγχο | Επιτροπές που λειτουργούν με περισσότερες της μιας διαδικασίες |

AGRI | 5 | 5 | 5 | 15 |

AIDCO | 5 | 2 | 7 |

BUDG | 1 | 1 | 2 |

DIGIT | 2 | 2 |

EAC | 1 | 1 | 4 | 6 |

ECHO | 1 | 1 |

ELARG | 3 | 3 |

EMPL | 2 | 1 | 2 | 5 |

ENTR | 6 | 3 | 10 | 2 | 18 | 39 |

ENV | 1 | 5 | 3 | 27 | 36 |

ESTAT | 2 | 1 | 7 | 10 |

INFSO | 2 | 6 | 8 |

JLS | 4 | 1 | 1 | 3 | 15 | 24 |

MARE | 1 | 3 | 4 |

MARKT | 1 | 3 | 2 | 8 | 14 |

OLAF | 1 | 1 |

REGIO | 1 | 1 |

RELEX | 2 | 1 | 1 | 4 |

RTD | 3 | 4 | 7 |

SANCO | 1 | 7 | 8 | 16 |

TAXUD | 2 | 3 | 6 | 1 | 12 |

TRADE | 2 | 2 | 3 | 3 | 10 |

TREN | 3 | 1 | 6 | 1 | 28 | 39 |

ΣΥΝΟΛΟ: | 22 | 38 | 51 | 11 | 143 | 266 |

Από τα στοιχεία αυτά προκύπτει ότι το 19% των επιτροπών (51 σε σύνολο 266) λειτουργεί βάσει της κανονιστικής διαδικασίας, ενώ ακολουθεί ένας σημαντικά μικρότερος αριθμός επιτροπών (37) οι οποίες λειτουργούν αποκλειστικά βάσει της διαχειριστικής διαδικασίας. Ωστόσο, οι περισσότερες επιτροπές (55%) λειτουργούν με περισσότερες της μιας διαδικασίες (143 σε σύνολο 266). Η κατανομή ανά τομέα πολιτικής δείχνει ότι η χρήση των διαφόρων ειδών διαδικασιών ποικίλλει ανάλογα με τον τομέα πολιτικής. Στον τομέα, ωστόσο των Επιχειρήσεων και της βιομηχανίας, παραδείγματος χάρη, μεγάλο μέρος των επιτροπών λειτουργούν βάσει της κανονιστικής διαδικασίας.

Ο αριθμός των επιτροπών δεν είναι ο μόνος δείκτης βάσει του οποίου αξιολογείται η δραστηριότητα στο επίπεδο της επιτροπολογίας. Ο αριθμός των συνεδριάσεων που πραγματοποιήθηκαν το 2009 μαρτυρεί την ένταση των εργασιών εν γένει, σε επίπεδο τομέα και στο πλαίσιο κάθε επιτροπής ( πίνακας ΙΙΙ ).

ΠΙΝΑΚΑΣ III – Αριθμός συνεδριάσεων

2008 | 2009 | 2008 | 2009 |

AGRI | 226 | 165 | JLS | 37 | 40 |

AIDCO | 38 | 40 | MARE | 15 | 15 |

BUDG | 5 | 5 | MARKT | 42 | 32 |

DIGIT | 3 | 3 | OLAF | 3 | 3 |

EAC | 14 | 13 | REGIO | 9 | 10 |

ECHO | 6 | 4 | RELEX | 4 | 3 |

ELARG | 6 | 5 | RTD | 62 | 62 |

EMPL | 4 | 5 | SANCO | 123 | 124 |

ENTR | 57 | 48 | TAXUD | 114 | 107 |

ENV | 57 | 67 | TRADE | 24 | 17 |

ESTAT | 16 | 19 | TREN | 60 | 83 |

INFSO | 28 | 24 | ΣΥΝΟΛΟ: | 953 | 894 |

Όπως και το 2008, η Γεωργία (AGRI) προηγείται με 165 συνεδριάσεις παρά τη σημαντική μείωση του αριθμού των επιτροπών σε σύγκριση με το 2008 (σχεδόν κατά 50%). Τα αριθμητικά αυτά στοιχεία μαρτυρούν την ένταση της διαχείρισης των διαφορετικών γεωργικών αγορών. Μετά τη Γεωργία (AGRI), ο μεγαλύτερος αριθμός συνεδριάσεων πραγματοποιήθηκε στον τομέα Υγεία και Καταναλωτές (SANCO) με 124 συνεδριάσεις και Φορολογία και Τελωνειακή Ένωση (TAXUD) με 107 συνεδριάσεις.

2.2 Αριθμός γνωμών και εκτελεστικών μέτρων

Όπως και οι προηγούμενες εκθέσεις, η παρούσα έκθεση παρέχει γενικά στοιχεία σχετικά με τις επίσημες γνώμες που εκδίδονται από τις επιτροπές και τα επακόλουθα μέτρα εφαρμογής (δηλ. νομικές πράξεις ή διοικητικές και χρηματοδοτικές αποφάσεις) που θεσπίστηκαν από την Επιτροπή[7]. Τα στοιχεία αυτά ποσοτικοποιούν την απτή «παραγωγή» των επιτροπών (βλ. πίνακα IV ). Ο συνολικός αριθμός των γνωμών που εκδόθηκαν από τις επιτροπές το 2009 ανήλθε σε 2.091 (έναντι 2.185 το 2008)· ο αριθμός των μέτρων εφαρμογής που θεσπίστηκαν από την Επιτροπή ανήλθε σε 1.808 (έναντι 2.022 το 2008).

ΠΙΝΑΚΑΣ IV – Αριθμός γνωμων και μετρων εφαρμογησ (2009)

Γνώμες | Μέτρα μη ληφθέντα στο πλαίσιο της διαδικασίας συναπόφασης | Μέτρα μη ληφθέντα στο πλαίσιο της διαδικασίας συναπόφασης | Γνώμες | Μέτρα μη ληφθέντα στο πλαίσιο της διαδικασίας συναπόφασης | Μέτρα ληφθέντα στο πλαίσιο της διαδικασίας συναπόφασης |

AGRI | 460 | 459 | 1 | JLS | 57 | 8 | 46 |

AIDCO | 224 | 103 | 118 | MARE | 37 | 39 | 0 |

BUDG | 5 | 0 | 0 | MARKT | 28 | 2 | 25 |

DIGIT | 1 | 0 | 1 | OLAF | 0 | 0 | 0 |

EAC | 40 | 0 | 39 | REGIO | 5 | 2 | 0 |

ECHO | 51 | 0 | 46 | RELEX | 1 | 1 | 0 |

ELARG | 58 | 56 | 0 | RTD | 202 | 190 | 1 |

EMPL | 14 | 0 | 14 | SANCO | 278 | 96 | 153 |

ENTR | 207 | 0 | 108 | TAXUD | 147 | 49 | 2 |

ENV | 88 | 3 | 77 | TRADE | 6 | 4 | 0 |

ESTAT | 30 | 0 | 24 | TREN | 86 | 2 | 74 |

INFSO | 66 | 15 | 50 | ΣΥΝΟΛΟ: | 2 091 | 1 029 | 779 |

Ο μεγάλος αριθμός των μέτρων εφαρμογής που θεσπίστηκαν σε ορισμένους τομείς πολιτικής – Γεωργία (460), Υγεία και Καταναλωτές (249), EuropeAid (221), Έρευνα (191), Επιχειρήσεις (108), – αντικατοπτρίζει και πάλι τον όγκο των εργασιών που ανατέθηκαν στην Επιτροπή σε αυτούς τους τομείς[8]. Σε σύγκριση με το προηγούμενο έτος, υπήρξε αύξηση, ιδίως στη Γεωργία (460 μέτρα εφαρμογής το 2009, έναντι 439 το 2008) και στην EuropeAid (221 το 2009, έναντι 110 το 2008). Σημαντική μείωση σημειώθηκε στα μέτρα εφαρμογής που θεσπίστηκαν σε σχέση με την EAC (39 το 2009, έναντι 69 το 2008).

2.3 Χρήση της κανονιστικής διαδικασίας με έλεγχο (ΚΔΕ)

Στα στοιχεία που αναφέρονται στον πίνακα IV σχετικά με τον αριθμό των εγκεκριμένων μέτρων εφαρμογής περιλαμβάνεται ο αριθμός των μέτρων που θεσπίστηκαν με ΚΔΕ. Το 2009, ο αριθμός αυτός ανήλθε σε 131 μέτρα. Το Περιβάλλον είναι ο τομέας στον οποίο εφαρμόστηκε περισσότερο η διαδικασία αυτή (33 μέτρα), ακολουθούμενος από τον τομέα Μεταφορές και Ενέργεια (29) (βλ. πίνακα V ).

Το 2009, το Ευρωπαϊκό Κοινοβούλιο άσκησε μόνο σε μια περίπτωση το δικαίωμα αρνησικυρίας που διαθέτει όσον αφορά τα σχέδια μέτρων. Αυτό σημαίνει ότι συνολικά οι δύο νομοθέτες άσκησαν το δικαίωμα αρνησικυρίας που διαθέτουν μόλις στο 0,8% των περιπτώσεων:

- Τον Μάιο του 2009, το Ευρωπαϊκό Κοινοβούλιο αντιτάχθηκε σε σχέδιο μέτρου σχετικού με την οδηγία για την επισήμανση της ενεργειακής απόδοσης το οποίο αφορούσε την επισήμανση τηλεοράσεων. Συνέπεια αυτής της παρέμβασης ήταν να μην εγκριθεί το μέτρο. Το 2010 θα εγκριθεί αναθεωρημένο μέτρο με τη μορφή κατ’εξουσιοδότηση πράξης, παράλληλα με την έγκριση από το Κοινοβούλιο και το Συμβούλιο της πρότασης οδηγίας για την ένδειξη της κατανάλωσης ενέργειας και λοιπών πόρων από τα συνδεόμενα με την ενέργεια προϊόντα μέσω επισήμανσης και της παροχής ομοιόμορφων πληροφοριών σχετικά με τα προϊόντα[9].

Για λόγους σύγκρισης, επισημαίνεται ότι το 2008 το Συμβούλιο και το Κοινοβούλιο άσκησαν το δικαίωμα αρνησικυρίας που διαθέτουν στο 10% των περιπτώσεων (7 μέτρα εφαρμογής).

ΠΙΝΑΚΑΣ V – Αριθμός μέτρων εφαρμογής που θεσπίστηκαν σύμφωνα με την κανονιστική διαδικασία με έλεγχο (ΚΔΕ) (2009)

Μέτρα που θεσπίστηκαν σύμφωνα με την ΚΔΕ | Το Ευρωπαϊκό Κοινοβούλιο αντιτάχθηκε στη έγκριση σχεδίων μέτρων με ΚΔΕ | Το Συμβούλιο αντιτάχθηκε στη έγκριση σχεδίων μέτρων με ΚΔΕ | Το ΕΚ/Συμβούλιο αντιτάχθηκε στη έγκριση σχεδίων μέτρων με ΚΔΕ | Σύνολο αρνητικών τοποθετήσεων |

AGRI | 0 | 0 | 0 | 0 | 0 |

AIDCO | 0 | 0 | 0 | 0 | 0 |

BUDG | 0 | 0 | 0 | 0 | 0 |

DIGIT | 0 | 0 | 0 | 0 | 0 |

ECHO | 0 | 0 | 0 | 0 | 0 |

ELARG | 0 | 0 | 0 | 0 | 0 |

EMPL | 1 | 0 | 0 | 0 | 0 |

ENTR | 16 | 0 | 0 | 0 | 0 |

ENV | 33 | 0 | 0 | 0 | 0 |

ESTAT | 7 | 0 | 0 | 0 | 0 |

INFSO | 1 | 0 | 0 | 0 | 0 |

JLS | 0 | 0 | 0 | 0 | 0 |

MARE | 0 | 0 | 0 | 0 | 0 |

MARKT | 20 | 0 | 0 | 0 | 0 |

OLAF | 0 | 0 | 0 | 0 | 0 |

REGIO | 0 | 0 | 0 | 0 | 0 |

RELEX | 0 | 0 | 0 | 0 | 0 |

RTD | 0 | 0 | 0 | 0 | 0 |

SANCO | 24 | 0 | 0 | 0 | 0 |

TAXUD | 0 | 0 | 0 | 0 | 0 |

TRADE | 0 | 0 | 0 | 0 | 0 |

TREN | 29 | 1 | 0 | 0 | 1 |

Σύνολο: | 131 | 1 | 0 | 0 | 1 |

3. Λεπτομερείς πληροφορίες για τις δραστηριότητες των επιτροπών

Στο έγγραφο εργασίας της Επιτροπής που συνοδεύει την παρούσα έκθεση παρέχονται λεπτομερείς πληροφορίες για το έργο κάθε επιτροπής το 2009, κατανεμημένο βάσει των αντίστοιχων υπηρεσιών της Επιτροπής. Παρέχονται επίσης πληροφορίες σχετικά με τις αλλαγές στον αριθμό των επιτροπών, καθώς και σχετικά με ιδιαίτερες καταστάσεις που αφορούν ειδικά σχέδια μέτρων, όπως δυσμενείς γνώμες, παραπομπές στο Συμβούλιο ή αρνητικές τοποθετήσεις του Συμβουλίου ή του Κοινοβουλίου στο πλαίσιο της ΚΔΕ.

[1] Το συνοδευτικό έγγραφο παρουσιάζεται ως χωριστό έγγραφο εργασίας των υπηρεσιών της Επιτροπής.

[2] Για περισσότερες πληροφορίες όσον αφορά το ιστορικό της διαδικασίας προσαρμογής, καθώς και τις δραστηριότητες που ανελήφθησαν προς τον σκοπό αυτό το 2008, βλ. την έκθεση της Επιτροπής σχετικά με τις εργασίες των επιτροπών κατά το 2008 (COM(2009)335 τελικό).

[3] COM (2009) 142

[4] .

[5] COM(2009) 673 τελικό της 9.12.2009.

[6] COM (2010) 83 τελικό της 9.3 2010.

[7] Σημειωτέον ότι μπορεί να υπάρχουν αναντιστοιχίες μεταξύ του αριθμού των γνωμών και του αριθμού των μέτρων εφαρμογής σε ένα δεδομένο έτος. Οι λόγοι για τις αναντιστοιχίες αυτές επεξηγούνται στην εισαγωγή του εγγράφου εργασίας της Επιτροπής.

[8] Σημειωτέον ότι αυτός καθαυτόν ο αριθμός των μέτρων που εγκρίθηκαν δεν αποτελεί ένδειξη της πολιτικής, οικονομικής ή δημοσιονομικής σημασίας των αποφάσεων που ελήφθησαν.

[9] COM(2008) 778 της 13.11.2008